# Premi The Best FIFA

The Best FIFA és un premi individual, que la FIFA va decidir crear l'any 2016, amb la finalitat de reconèixer al millor jugador de futbol de l'última temporada. El premi s'atorga juntament amb altres com el de millor entrenador, millor jugadora, millor entrenador de futbol femení, premi als jugadors de l'onze ideal masculí i femení, millor porter, millor portera, millor gol (anomenat Puskás), millor aficionat i premi al fair play en una gala de celebració anual de l'organisme The Best FIFA Football Awards.
El premi aparegué en substitució de la FIFA Pilota d'Or (en francès, FIFA Ballon d'Or), premi creat el 5 de juliol de 2010, i s'atorgava anualment al millor jugador de futbol del món. Aquest premi va ser el resultat de la unificació entre la Pilota d'Or -lliurada per la revista France Football- i el FIFA World Player -lliurat per la FIFA-. El 2010 la FIFA i el grup editorial Amaury, propietari del diari esportiu France Football, van arribar a un acord segons el qual els trofeus, FIFA World Player i la Pilota d'Or passaven a formar un sol guardó que portava el nom de FIFA Pilota d'Or. Aquest es va entregar durant sis edicions, entre els anys 2010 i 2015. Dissolt el FIFA Pilota d'Or el 2016, cada entitat va continuar pel seu compte lliurant el premi als millors jugadors del món.
El nou 'The Best FIFA', es decideix mitjançant les votacions dels capitans i entrenadors de totes les seleccions nacionals de federacions afiliades a la FIFA dels cinc continents. Aquest premi a diferència del seu antecessor, afegeix la novetat que voten a més els aficionats per internet. Cada capità i seleccionador vota a tres jugadors, atorgant cinc punts al primer classificat, 3 al segon i un al tercer, amb l'única condició de no poder votar un jugador de la mateixa selecció nacional. A l'hora de votar es tenen en compte els mèrits contrets pels jugadors tant en la trajectòria duta a terme amb els seus clubs, com amb les seves seleccions nacionals. Després del recompte de vots, la FIFA convoca els tres primers classificats masculins i a les tres femenines a una gala a principis de temporada. En aquesta gala es desvetlla l'ordre final de les votacions, i es duu a terme la cerimònia entrega dels guardons.
L'actual guanyador del guardó és l'argentí Lionel Andrés Messi, rebut a la cerimònia celebrada el 27 de febrer del 2023 a París.

## Història
### Separació de France Football

Després de la fusió durant 6 temporades de la Pilota d'Or i el FIFA World Player en un intent per unificar els dos premis que designen al millor jugador de l'any, es varen produir diversos desacords entre France Football i la FIFA que no varenn transcendir a l'opinió pública. Aquests desacords van portar a la ruptura de l'acord després de tot just cinc anys.
Les dues entitats organitzadores van trencar l'acord establert tornant novament a lliurar cadascuna el seu propi premi. Així doncs, la publicació francesa va restablir la Pilota d'Or, mentre que la FIFA va inaugurar el The Best FIFA com a successor de l'històric FIFA World Player.
Després de la primera edició del premi, que fou atorgat al portuguès Cristiano Ronaldo, el guardó The Best FIFA va voler distanciar-se de la Pilota d'Or, canviant la data d'entrega a partir de la seva segona edició. Lliurat fins llavors a principis d'any, va passar a entregar-se a l'inici de la temporada futbolística (setembre o octubre), després de l'aturada d'estiu que marca la fi de la temporada futbolística en la majoria dels territoris FIFA, pretenent així designar el millor jugador de la temporada en lloc del millor de l'any, tal com continua fent la Pilota d'Or.

## Historial
### Futbolistes

(Noms i banderes segons l'època)
Nota: Club a la temporada del premi. No inclosos anteriors guardons del FIFA World Player.

### Entrenadors

(Noms i banderes segons l'època)
Nota: Club a la temporada del premi. No inclosos anteriors guardons.

## Referències

* ↑ «"The Best", el nuevo nombre para los premios FIFA» (en castellà), 31-10-2016. [Consulta: 24 setembre 2019].
* ↑ FIFA.com. «The Best FIFA Football Awards™ - The Best al Jugador de la FIFA 2019 - FIFA.com» (en castellà). [Consulta: 24 setembre 2019].
* ↑ Clarín.com. «FIFA sale a competirle al Balón de Oro con un nuevo premio» (en castellà). [Consulta: 24 setembre 2019].
* ↑ FIFA.com. «The Best FIFA Football Awards™ - Noticias - Los premios The Best FIFA Football Awards™ distinguirán a los mejores de 2016 - FIFA.com» (en castellà). [Consulta: 24 setembre 2019].
* ↑ «La FIFA 'contraataca' con los premios The Best FIFA Football Awards» (en castellà), 31-10-2016. [Consulta: 24 setembre 2019].
* ↑ «Leo Messi guanya el The Best». diari Ara, 27-02-2023. [Consulta: 7 març 2023].